Hukumar Kiyaye Hadurra ta Tarayya Najeriya ita ce Hukumar Gwamnati da ke da hakkoki na doka game da kula da lafiyar hanyoyi a Nijeriya . An kafa ta a cikin shekarar 1988, Hukumar Kiyaye Hadurra ta Kasa (F.R.S.C) tana aiki a duk jihohin Najeriya har ma da Babban Birnin Tarayya kuma ita ce babbar hukuma a Najeriya dake kula da lafiyar hanyoyi da kula da su . Ayyukan da doka ta tanada sun hada da: Kula da lafiyar tituna ga masu ababen hawa da sauran masu amfani da hanya da kuma duba cancantar ababen hawa, bayar da shawarar ayyuka da kayayyakin more rayuwa don kawar ko rage hadura a manyan tituna da ilmantar da masu ababen hawa da sauran jama'a muhimmancin wannan hukuma shine ladabtar da masu laifukan akan ababen hawa akan hanya. akan manyan hanyoyi. Hukumar FRSC a yanzu haka Boboye O Oyeyemi ne ke jagorantar, MFR, mni , wanda taken sa na (Corps Marshal) shi ne mafi girman daraja a tsarin martabar a hukumar Kafin kafuwar Hukumar Kiyaye Hadurra ta Tarayya a shekarar 1988, babu wani takamaiman matakin ci gaba da za a iya amfani da shi don magance barnar da ake yi a kan titunan Najeriya.